**ຫົວຂໍ້:** ການພັດທະນາຄູ ເລື່ອງ ການເຮັດການວິໄຈພາກປະຕິບັດ ສຳລັບຄູວິທະຍາໄລຄູສະຫວັນນະເຂດ ສປປ. ລາວ

**ຜູ້ວິໄຈ:** (1) ປທ. ກະຕິກາ ຣາຊະບຸຕຣ໌, (2) ປທ. ລັດສະໝີ ພະໄຊສີ, (3) ປທ ບຸນເລື່ອນ ພົມມະສານ (4) ປຕ. ເກດສະໜາ ວົງຫາຈັກ

**ຫ້ອງການສັງກັດ:** ພັດທະນາຄູ, ວິທະຍາໄລຄູສະຫວັນນະເຂດ

**ສົກສຶກສາ:** 2019-2020

# ບົດຄັດຫຍໍ້

ການວິໄຈຄັ້ນີ້ມີ 2 ວັດຖູປະສົງ ຄື 1) ເພື່ອສຶກສາປະສິດທິພາບຂອງຄູ່ມືການເຮັດການວິໄຈພາກປະຕິບັດ ແລະ ຊຸດການຝຶກທັກສະການເຮັດການວິໄຈພາກປະຕິບັດໃນຫ້ອງຮຽນສຳລັບຄູວິທະຍາໄລຄູສະຫວັນນະເຂດ, 2) ເພື່ອປຽບທຽບຄວາມແຕກຕ່າງຂອງຜົນສຳເລັດທາງການຮຽນລະຫວ່າງກ່ອນ ແລະ ຫຼັງການຝຶກອົບຮົມ ເລື່ອງການເຮັດການວິໄຈພາກປະຕິບັດໃນຫ້ອງຮຽນຂອງຄູວິທະຍາໄລຄູສະຫວັນນະເຂດ ສປປ. ລາວ. ການວິໄຈຄັ້ງນີ້ເປັນການວິໄຈ ແລະ ພັດທະນາ ທີ່ມີການທົດສອບກ່ອນ ແລະ ຫຼັງການທົດລອງກັບປະຊາກອນ ແລະ ກຸ່ມຕົວຢ່າງດຽວ. ກຸ່ມຕົວຢ່າງທີ່ໃຊ້ໃນການວິໄຈຄັ້ງນີ້ແມ່ນຄູຜູ້ມີຄວາມຕັ້ງໃຈ ແລະ ສົນໃຈໃນການພັດທະນາຄວາມຮູ້ດ້ານການເຮັດການວິໄຈພາກປະຕິບັດເຊິ່ງມາຈາກຫ້ອງການ 4 ສາຍຮຽນ ຈຳນວນ 60 ຄົນ. ການໄດ້ມາເຊິ່ງປະຊາກອນ ແລະ ກຸ່ມຕົວຢ່າງແມ່ນໂດຍການອາສາສະໝັກເຂົ້າຮ່ວມໂຄງການເຮັດການວິໄຈພາກປະຕິບັດໃນຫ້ອງຮຽນວິທະຍາໄລຄູສະຫວັນນະເຂດ. ເຄື່ອງມືທີ່ໃຊ້ໃນການວິໄຈຄັ້ງນີ້ປະກອບມີ (1) ແບບສອບຖາມຄວາມສະພາບການເຮັດການວິໄຈພາກປະຕິບັດໃນຫ້ອງຮຽນສຳລັບຄູວິທະຍາໄລຄູສະຫວັນນະເຂດ, (2) ແບບທົດສອບຄວາມຮູ້ ເລື່ອງ ການວິໄຈພາກປະຕິບັດໃນຫ້ອງຮຽນ, (3) ແບບສອບຖາມຄວາມເພິ່ງພໍໃຈຫຼັງການຝຶກອົບຮົມໃຫ້ຄວາມຮູ້ດ້ານການເຮັດການວິໄຈພາປະຕິບັດໃນຫ້ອງຮຽນ, ແລະ (4) ແບບສຳພາດສະພາບການເຮັດການວິໄຈພາກປະຕິບັດສຳລັບຜູ້ບໍລິຫານ, ຫົວໜ້າຫ້ອງການສົ່ງເສີມວິຊາການ, ຫົວໜ້າຫ້ອງການພດທະນາຄູ, ແລະ ຄູຝຶກຫຼັກຂອງວິທະຍາໄລຄູ. ວິເຄາະຂໍ້ມູນຈາກແບບສອບຖາມ, ແບບສຳພາດ, ແບບທົດສອບວັດຄວາມຮູ້, ທິດສະດີ ແລະ ເອກະສານທີ່ກ່ຽວຂ້ອງເພື່ອສ້າງເອກະສານປະກອບຝຶກອົບຮົມເລື່ອງການວິໄຈໃນຫ້ອງຮຽນ, ແລະ ແບບສອບຖາມຄວາມເພິ່ງພໍໃຈຫຼັງການຝຶກອົບຮົມເພື່ອຕ້ອງຊາບວ່າການຝຶກອົບຮົມໃຫ້ຄວາມຮູ້ມີຜົນແນວໃດກ່ຽວກັບຕົວນະວັດຕະກຳທີ່ສ້າງຂື້ນ. ສະຖິຕິທີ່ໃຊ້ຄັ້ງນີ້ປະກອບມີ (1) ຄ່າສະເລ່ຍ, ອັດຕາສ່ວນຮ້ອຍ, ແລະ ສ່ວນບ່ຽງເບນມາດຕະຖານ.

ຜົນການວິໄຈທີ 1 ພົບວ່າ ສະພາບການເຮັດການວິໄຈພາກປະຕິບັດໃນຫ້ອງຮຽນຂອງຄູວິທິຍາໄລຄູສະຫວັນນະເຂດ ໂດຍທົ່ວໄປ ຄວາມສາມາດໃນການເຮັດການວິໄຈຂອງຄູວິທະຍາໄລຄູໃນພາບລວມຢູ່ໃນລະດັບມີບັນຫາຫຼາຍທີ່ສຸດ **( = 4.00, S.D. = 0.92)**. ເມື່ອພິຈະລະນາລາຍດ້ານ ພົບວ່າ ຂໍ້ທີ່ມີຄ່າສະເລ່ຍທີ່ມີຄະແນນສູງສຸດດ້ານການມີບັນຫາຫຼາຍທີ່ສຸດແມ່ນ ຂໍ້ທີ ການໃຊ້ສຖິຕິເພື່ອການວິເຄາະ , ຂໍ້ທີ 12 ການຂຽນອະພິປາຍຜົນ ( = 3.99, S.D. = 0.83), ແລະ ຂໍ້ 11 ການຂຽນຜົນການວິໄຈ ( = 3.70, S.D. = 0.89). ແນວທາງໃນການແກ້ໄຂຈາກຜູ້ບໍລິຫານວິທະຍາໄລຄູ, ຫົວໜ້າຫ້ອງການສົ່ງເສີມວິຊາການ, ຫົວໜ້າຫ້ອງການພັດທະນາຄູ, ແລະ ຄູຝຶກຫຼັກຕ່າງກໍ່ໃຫ້ທິດທາງໃນການແກ້ໄຂບັນຫາໃນທິດທາງດຽວກັນວ່າ ຄວນພັດທະນາຄູມືການເຮັດການວິໄຈພາກປະຕິບັດໃນຫ້ອງຮຽນ ແລະ ສ້າງລະບົບດູແລໃຫ້ຄຳປຶກສາແນະນຳ.

ຜົນການວິໄຈທີ 2 ຄວາມຮູ້ຂອງຄູວິທະຍາໄລຄູສະຫວັນນະເຂດ ຫຼັງການຝຶກອົບຮົມໃນຕາຕະລາງທີ 4.4.1 ໂດຍລວມ ພົບວ່າ ຄູວິທະຍາໄລຄູສະຫວັນນະເຂດ ມີຄວາມເພິ່ງພໍໃຈກ່ຽວກັບຄວາມສາມາດໃນການເຮັດການວິໄຈ ໂດຍພາບລວມຢູ່ໃນລະດັບປານກາງ (). ປະເດັນທີ່ຄູມີຄວາມເພິ່ງພໍໃຈຫຼາຍທີ່ສຸດໄດ້ແກ່ ຂໍ້ທີ 1 ການກຳນົດຊື່ເລື່ອງວິໄຈ (), ອັນດັບທີສອງຄື ການກຳນົດວັດຖຸປະສົງການວິໄຈ (), ແລະ ອັນດັບສຸດທ້າຍ ໄດ້ແກ່ຂໍ້ທີ 6 ການລະບຸເຄື່ອງມືທີ່ໃຊ້ໃນການວິໄຈ (). ສ່ວນປະເດັນທີ່ຄູມີຄວາມເພິ່ງພໍໃຈໜ້ອຍທີ່ສຸດໄດ້ແກ່ ຂໍ້ທີ 10 ການຂຽນໜັງສືອ້າງອີງ () ແລະ ຂໍ້ທີ 8 ການເກັບລວບລວມຂໍ້ມູນ ແລະ ສະຖິຕິທີ່ໃຊ້ໃນການວິໄຈ ().

**ຄຳສຳຄັນ: ການພັດທະນາ ການເຮັດການວິໄຈພາກປະຕິບັດ ຄູວິທະຍາໄລຄູສະຫວັນນະເຂດ**